smcproject/ml-wiki-sentences huggingface dataset:
റഡാറും ഉപഗ്രഹസംവിധാനവും ഉപയോഗിച്ച് ലക്ഷ്യസ്ഥാനത്തിന്റെ യഥാർഥ സ്ഥാനവും ദൂരവും നിർണയിക്കുകയും കപ്പലുകളിലെ കംപ്യൂട്ടർ സംവിധാനങ്ങളുടെ സഹായത്തോടെ ഏതു തോക്ക് പ്രവർത്തിപ്പിക്കണമെന്ന് സൈനികർ തീരുമാനിക്കുകയും ചെയ്യുന്നു.
മിസൈലുകൾ
നാവികസേനയുടെ ഏറ്റവും പ്രബലമായ ആയുധമാണ് മിസൈലുകൾ.
ഉപരിതല കപ്പലുകളിൽനിന്നും മുങ്ങിക്കപ്പലുകളിൽനിന്നും വിമാനങ്ങളിൽനിന്നും വിവിധതരം മിസൈലുകളെ വിക്ഷേപിക്കുവാൻ കഴിയും.
വലിയ അളവിൽ സ്ഫോടക വസ്തുക്കളെ വഹിക്കുന്ന ഇവയുടെ സഞ്ചാരത്തെ വിദൂരസ്ഥലത്തിരുന്നു നിയന്ത്രിക്കാനാകും.
എയർ-ടു-എയർ, എയർ-ടു-സർഫസ്, സർഫസ്-ടു-സർഫസ് എന്നിങ്ങനെ മിസൈലുകളെ പൊതുവിൽ വർഗീകരിക്കാൻ കഴിയും.
ടോർപിഡോകൾ
മുങ്ങിക്കപ്പലുകൾ, മറ്റ് ഉപരിതലക്കപ്പലുകൾ എന്നിവയെ നശിപ്പിക്കാൻ ഇവയ്ക്കു കഴിയും.
എയർക്രാഫ്റ്റുകളും ഹെലികോപ്റ്ററുകളും കപ്പലുകളും ടോർപിഡോകളെ വിക്ഷേപിക്കാൻ ഉപയോഗിക്കാം.
മിസൈലുകളോടു സാമ്യമുള്ള ഇവയ്ക്കു ജലത്തിനടിയിലൂടെ അതിവേഗത്തിൽ സഞ്ചരിക്കാൻ കഴിയും.
ജലത്തിനടിയിൽവച്ച് ലക്ഷ്യവുമായി കൂട്ടിയിടിക്കുന്ന ഇത് ലക്ഷ്യത്തിൽ ഒരു ദ്വാരം വീഴ്ത്തുന്നു.
ശത്രുവിന്റെ കപ്പൽ സൃഷ്ടിക്കുന്ന കാന്തമണ്ഡലം, ഒച്ച (noise), കമ്പനം എന്നിവയെയാണ് ഒരു ടോർപിഡോ അന്വേഷിക്കുന്നത്.
സോണാർ സംവിധാനങ്ങൾ ടോർപിഡോകളുടെ സാന്നിധ്യം കണ്ടെത്താൻ ഉപയോഗിക്കുന്നു.
ഡെപ്ത്ത് ചാർജറുകളും ആന്റി സബ്മറൈൻ മോർട്ടാറുകളും
ജലത്തിനടിയിൽവച്ചു പൊട്ടിത്തെറിക്കുന്ന ബോംബുകളാണ് ഡെപ്ത്ത് ചാർജറുകൾ.
ജലത്തിനടിയിലുള്ള ഒരു മുങ്ങിക്കപ്പലിനു മുകളിൽ ഇവയെ നിക്ഷേപിക്കുകയാണ് സാധാരണ ചെയ്യാറുള്ളത്.
ഡെപ്ത്ത് ചാർജറുകൾ പ്രയോഗിക്കാൻ മുങ്ങിക്കപ്പലിന്റെ നേരെ മുകളിൽ എത്തേണ്ടതുണ്ട്.
ഈ പ്രശ്നം ദൂരീകരിക്കുന്ന ബോംബുകളാണ് ആന്റി സബ്മറൈൻ മോർട്ടാറുകൾ.
ഒരു പ്രത്യേക അകലത്തുനിന്ന് ഇവയെ പ്രയോഗിക്കാനാകും.
സ്ക്വിഡുകൾ, ലിംബോസ് (Limbos) എന്നിവ വിവിധയിനം മോർട്ടാറുകളാണ്.
മോർട്ടാറുകൾ പ്രയോഗിക്കാനുള്ള ബാരലുകൾ കപ്പലുകളുടെ അണിയത്തിനടുത്താണ് പൊതുവേ ഘടിപ്പിക്കാറുള്ളത്.
മൈനുകൾ
വിമാനങ്ങളിൽനിന്നോ കപ്പലുകളിൽനിന്നോ മുങ്ങിക്കപ്പലുകളിൽനിന്നോ കടലിൽ നിക്ഷേപിക്കാവുന്നവയാണ് നാവികമൈനുകൾ. 'മൈൻ ലെയിങ്' എന്നാണ് മൈനുകൾ നിക്ഷേപിക്കുന്ന പ്രക്രിയയെ വിശേഷിപ്പിക്കുന്നത്.
കടലിൽ അതിർത്തിയിലുടനീളം ഇവ വിതറുകയാണു പതിവ്.
ഇതുവഴി ശത്രുക്കളുടെ കടന്നുവരവ് തടയാനാകുന്നു.
ജലനൗകകൾ സമ്പർക്കത്തിൽ വരുമ്പോൾ പൊട്ടിത്തെറിക്കുന്ന രീതിയിലായിരുന്നു ആദ്യകാല മൈനുകൾ.
സമുദ്രോപരിതലത്തിൽനിന്ന് അല്പം താഴെ പൊങ്ങിക്കിടക്കുന്ന രീതിയിലായിരുന്നു ഇവ സ്ഥാപിച്ചിരുന്നത്.
ആധുനിക മൈനുകൾ സമുദ്രത്തിന്റെ അടിത്തട്ടിലാണ് സ്ഥാപിക്കുന്നത്.
ശബ്ദതരംഗത്തിന്റെയോ കാന്തികമണ്ഡലത്തിന്റെയോ സാന്നിധ്യത്തിൽ ഇവ പൊട്ടിത്തെറിക്കുന്നു.
നൌകകൾ കടന്നുപോകുമ്പോഴുണ്ടാകുന്ന ജലത്തിലെ മർദവ്യതിയാനത്തിന്റെ ഫലമായി പൊട്ടിത്തെറിക്കുന്ന മൈനുകളും പ്രചാരത്തിലുണ്ട്.
മുങ്ങൽവിദഗ്ദ്ധർ ശത്രുവിന്റെ കപ്പലിൽ നിക്ഷേപിക്കുന്ന ലിംബെറ്റ് മൈനുകളും നിലവിലുണ്ട്.
ഒരു നിർദിഷ്ട സമയത്തിനുശേഷമോ കപ്പൽ നിർദിഷ്ട ദൂരം പിന്നിട്ടശേഷമോ ഇവ പൊട്ടിത്തെറിക്കും.
മൈനുകളെ നീക്കംചെയ്യാൻ പ്രത്യേകരീതിയിൽ നിർമ്മിക്കപ്പെട്ട മൈൻവാരിക്കപ്പലുകൾ ഉപയോഗിക്കുന്നു.
കൂടാതെ മൈൻവാരി വിമാനങ്ങളും ഹെലികോപ്റ്ററുകളും നിലവിലുണ്ട്.
ഹ്യൂമൻ ടോർപിഡോ
രണ്ട് മുങ്ങൽവിദഗ്ദ്ധർക്കു സഞ്ചരിക്കാൻ കഴിയുന്ന ഒരു പ്രത്യേക സംവിധാനമാണിത്.
രാത്രികാലങ്ങളിലാണ് ഇവ പ്രയോഗിക്കുന്നത്.
യാത്രികർ ഈ ടോർപിഡോയെ ലക്ഷ്യസ്ഥാനത്തു നിക്ഷേപിച്ചശേഷം തിരിച്ചുപോരുകയും ഒരു നിർദിഷ്ട സമയത്തിനുശേഷം ഇത് പൊട്ടിത്തെറിക്കുകയും ചെയ്യുന്നു.
രണ്ടാം ലോകയുദ്ധകാലത്ത് ഇറ്റലിയാണ് ഇത് ആദ്യമായി നിർമിച്ചത്.
ഇന്ന് മിക്ക സേനകളിലും ഇത്തരം ആയുധങ്ങളുണ്ട്.
ജി.പി.എസ്. മോഡുലേറ്റഡ് അൾട്രാ സൗണ്ട് സംവിധാനങ്ങളുള്ളവയാണ് ആധുനിക ഹ്യൂമൻ ടോർപിഡോകൾ.
ബ്രിട്ടിഷ് നാവികസേന 'ചാരിയട്ട്' (Chariot) എന്നാണ് ഇതിനെ വിളിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാവികസേന എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാവികസേനാദിനം (ഇന്ത്യ) Navy Day (India) Navy Day (India)
ഡിസംബർ 4 ആണ് നാവികസേനാദിനമായി ആചരിക്കുന്നത് .
1971 ലെ ബംഗ്ലദേശ് വിമോചന യുദ്ധത്തിന്റെ ഭാഗമായി പാക്കിസ്ഥാനിലെ കറാച്ചി തുറമുഖത്ത് ഇന്ത്യൻ നാവികസേന നടത്തിയ ആക്രമണത്തിൻ്റെ ( ഓപ്പറേഷൻ ട്രൈഡന്റ് ) ഓർമയ്ക്കായാണ് ഈ ദിവസം നാവികസേനാ ദിനമായി ആഘോഷിക്കുന്നത്.
ഇന്ത്യയുടെ ആദ്യ കപ്പൽവേധ മിസൈൽ ആക്രമണമായിരുന്നു അത്.
ചിത്രങ്ങൾ The Gateway of India during Navy Day 2018 Russian Navy band at Navy Day 2019 Indian Navy drill team during Navy Day 2019 Indian Navy personnel rappelling down the Gateway of India MARCOS slithering down from a helicopter at Navy Day 2019 Fire works and ships in the background on Navy Day 2014 People visiting INS vessels as a part of Navy Day 2015 celebrations A flypast at Navy Day 2019 അവലംബങ്ങൾ
നാവായിക്കുളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Navaikulam_Gramapanchayath
8°46′25″N 76°47′20″E ﻿ / ﻿ 8.77361°N 76.78889°E ﻿ / 8.77361; 76.78889 തിരുവനന്തപുരം ജില്ലയിലെ വർക്കല താലൂക്കിലെ ഒരു ഗ്രാമപഞ്ചായത്താണ് നാവായിക്കുളം .
നാവായിക്കുളം ഒരു കാട്ടുപ്രദേശമായിരുന്നു എന്ന് പഠനങ്ങൾ വ്യക്തമാക്കുന്നുണ്ട്.
1439-ൽ നാവായിക്കുളം ക്ഷേത്രനിർമിതിക്കുശേഷം ചേര ഉദയമാർത്താണ്ഡവർമ ഇവിടെ ക്ഷേത്രത്തിനടുത്ത് ഒട്ടേറെ ബ്രഹ്മണരെ കൊണ്ടുവന്ന് താമസിപ്പിക്കുകയുണ്ടായി.
നാല് കുളങ്ങളാൽ ചുറ്റപ്പെട്ട് കിടക്കുന്ന പ്രദേശമായതുകൊണ്ടത്രേ നാവായിക്കുളം എന്ന പേരിന്റെ ഉൽപ്പത്തി.
കാല്പനിക പ്രസ്ഥാനത്തിനു നാന്ദികുറിച്ച് ശ്രദ്ധേയനായ മഹാകവി ഉള്ളൂർ എസ്. പരമേശ്വരയ്യരുടെ  ഭാര്യാഭവനവും ഇവിടെത്തെന്നെയായിരുന്നു .
എ.കെ.ജി. , ഇ.
ഗോപാലകൃഷ്ണൻ , പന്തളം പി. ആർ. രാഘവൻപിള്ള എന്നീ നേതാക്കളുടെ നിർദ്ദേശപ്രകാരം പാട്ടം, തിരിപ്പുവാരം, ജന്മിക്കരം തുടങ്ങിയ അനീതികൾക്കെതിരെ ശക്തമായ പ്രക്ഷോഭങ്ങൾ ഈ പഞ്ചായത്തിൽ സംഘടിപ്പിക്കപ്പെട്ടു.
അയിത്തത്തിനും, മിച്ചഭൂമിസമരത്തിനും ഈ പഞ്ചായത്തിൽ എൻ. ഗോപാലകൃഷ്ണന്റെ നേതൃത്വത്തിൽ ധാരാളം സമരങ്ങൾ സംഘടിപ്പിക്കുകയുണ്ടായി.
1954-ൽ ഈ പഞ്ചായത്ത് രൂപംകൊണ്ടു ആദ്യത്തെ പ്രസിഡന്റായി കരിമ്പുവിള നാരായണക്കുറുപ്പ് അധികാരത്തിൽ വന്നു.
അതിരുകൾ തെക്ക്: പോങ്ങനാട് -കല്ലമ്പലം-വർക്കല റോഡ്, ( കരവാരം - ഒറ്റൂർ - ചെമ്മരുതി പഞ്ചായത്തുകൾ) വടക്ക്: പാരിപ്പള്ളി-നിലമേൽ റോഡ് ( കല്ലുവാതുക്കൽ - പള്ളിക്കൽ പഞ്ചായത്തുകൾ) കിഴക്ക്: തോളൂർ-ഞാറയിൽക്കോണം-സീമന്തപുരം-തലവിളമുക്ക് റോഡ് ( പള്ളിക്കൽ - മടവൂർ - നഗരൂർ പഞ്ചായത്തുകൾ) പടിഞ്ഞാറ്: പാരിപ്പള്ളി വർക്കലറോഡ് ( ചെമ്മരുതി - ഇലകമൺ - കല്ലുവാതുക്കൽ പഞ്ചായത്തുകൾ)
നിരപ്പായ പ്രദേശം, താഴ്വര, ഉയർന്ന പ്രദേശം, കുന്നിൻ ചെരിവ്, പാറക്കെട്ട് എന്നിങ്ങനെ ഭൂപ്രദേശത്തെ തരംതിരിക്കാവുന്നതാണ്.
ചെറുതോടുകൾ, ചെമ്മരുതി ആറ് എന്നിവയാണ് ഈ പഞ്ചായത്തിലെ പ്രധാന ജലസ്രോതസ്സുകൾ.
കേരളത്തിലെ 44 നദികളിൽ ഒന്നായ അഴിരൂർ പുഴയുടെ ഉത്ഭവ സ്ഥാനം നാവായികുളം പഞ്ചായത്തിലെ മരുതികുന്നിലാണ് .
തിരു :നാവായിക്കുളം ശ്രീ ശങ്കരനാരായണ സ്വാമി ക്ഷേത്രം, മുത്തുമാരി അമ്മൻകോവിൽ  മങ്ങാട്ട് ഭഗവതി ക്ഷേത്രം മഠത്തിലഴികം നഗരുകാവ് ക്ഷേത്രം, കാവ്‌വിള ക്ഷേത്രം, ചെറുവട്ടിയൂർ കാവ്  നാവായിക്കുളം വലിയ പള്ളി, മരുതിക്കുന്നിലെ ക്രിസ്ത്യൻ പള്ളി മുല്ലനല്ലൂർ ശ്രീനാഗരുകാവ് ശ്രീകൃഷ്ണസ്വാമി, തിരുഃ നാവായിക്കുളം ശ്രീ കാവുവിള ക്ഷേത്രം, വെള്ളോർകോണം ജുമാ മസ്ജിദ്, കപ്പാംവിള ജുമാ മസ്ജിദ്, കരിമ്പുവിള ജുമാ മസ്ജിദ്, നക്രാംകോണം ജുമാ മസ്ജിദ്,കുടവൂർ ജുമാ മസ്ജിദ്.
ഗ്രാമപഞ്ചായത്ത് വാർഡുകൾ ഇടമൺനില മരുതിക്കുന്ന് തൃക്കോവിൽവട്ടം മുക്കട വെള്ളൂർക്കോണം കപ്പാംവിള കുടവൂർ കോട്ടറക്കോണം ഡിസൻറ്മുക്ക് കല്ലമ്പലം നാവായിക്കുളം മേനാപ്പാറ ചിറ്റായിക്കോട് പറകുന്ന് താഴെവെട്ടിയറ ചാവർകോട് 28-ആം മൈൽ കടമ്പാട്ടുകോണം കിഴക്കനേല വെട്ടിയറ പൈവേലിക്കോണം അവലംബം ↑ ↑ കേരള സർക്കാർ തദ്ദേശസ്വയം ഭരണ വകുപ്പ് (നാവായിക്കുളം ഗ്രാമപഞ്ചായത്ത്)
http://sreesankaranarayanaswamytemplenavaikulam.com/index.php?option=about Archived 2015-11-12 at the Wayback Machine .
നാവേറ്
ഒരു നാടോടി വിശ്വാസമാണ് നാവേറ് .
ഒരു വ്യക്തിക്ക് സ്വയമേവയോ അല്ലാതെയോ മറ്റൊരാൾക്ക് ദോഷം സംഭവിപ്പിക്കാനുള്ള ശക്തിയുണ്ട് എന്ന നാടോടി വിശ്വാസമാണ് ഇതിന്റെ അടിസ്ഥാനം.
ദോഷം വ്യക്തിക്കോ അയാളുടെ സ്വത്തിനോ സംഭവിക്കാമെന്നു കരുതപ്പെടുന്നു.
നോട്ടമോ പുകഴ്ത്തിപ്പറയലോ ആണ് ഇതിന്റെ നിമിത്തങ്ങളായി കണക്കാക്കപ്പെടുന്നത്.
നോട്ടത്തിലൂടെ ദോഷം സംഭവിക്കുന്നു എന്ന വിശ്വാസമാണ് കണ്ണുദോഷം.
അഭിപ്രായപ്രകടനത്തിലൂടെ ദോഷമുണ്ടാകുന്നു എന്ന വിശ്വാസമാണ് നാവുദോഷം.
കണ്ണുദോഷം സംഭവിക്കൽ കണ്ണേറ് എന്നും നാവുദോഷം സംഭവിക്കൽ നാവേറ് എന്നും അറിയപ്പെടുന്നു.
നോക്കിക്കൊല്ലു'ന്നതിനും 'നോക്കിമുടിക്കു'ന്നതിനും ചിലർക്കു കഴിയുമെന്ന വിശ്വാസമാണ് കണ്ണേറിലുള്ളത്.
നാവേറിന് 'പറഞ്ഞു കൊല്ലുന്ന'തിനും 'പറഞ്ഞു മുടിക്കു'ന്നതിനും കഴിവുള്ളവരുണ്ടെന്ന വിശ്വാസമാണ് ആധാരം.
ഇവ രണ്ടും വ്യക്തികൾക്കോ അവരുടെ സമ്പത്തിനോ ദോഷകാരണമാകാറുണ്ടെന്ന് പല കൂട്ടായ്മകളും കരുതുന്നു.
അതുകൊണ്ട് നിരവധി പ്രതിരോധ പ്രതിവിധി കർമങ്ങൾ അവർ അനുഷ്ഠിച്ചു പോരുന്നതായി കാണാം.
കണ്ണേറിനും നാവേറിനുമുള്ള പ്രതിരോധ കർമങ്ങൾക്കും പ്രതിവിധി കർമങ്ങൾക്കും മിക്കപ്പോഴും സമാന സ്വഭാവമുണ്ടായിരിക്കുകയോ അവ ഒന്നുതന്നെ ആയിരിക്കുകയോ ചെയ്യും.
കാരണമാകുന്ന ശക്തിയെക്കുറിച്ചുള്ള വിശ്വാസവും സൂക്ഷ്മതലത്തിൽ ഒന്നാണെന്നു കാണാം.
കണ്ണേറിൽ നോട്ടം കാരണമാണ് ദോഷം സംഭവിക്കുന്നത് എന്നു പറയുന്നുവെങ്കിലും നോട്ടത്തിലൂടെ ഒരാൾ തന്റെ അഭിപ്രായ പ്രകടനം നടത്തുന്നു എന്നിടത്താണ് ഊന്നൽ.
നാവേറിൽ ഈ അഭിപ്രായം വാഗ്രൂപത്തിൽ പുറത്തുവരുന്നെന്നേയുളളൂ.
ഈ വസ്തുതകൾ കണ്ണേറിനെയും നാവേറിനെയും ഒരേ വിശ്വാസത്തിന്റെ തന്നെ രണ്ടുവശങ്ങളായി കാണുവാനാണ് പ്രേരിപ്പിക്കുന്നത്.
മിക്ക സംസ്കാരങ്ങളിലും ഇവ രണ്ടിനെയും കുറിക്കാൻ കരിങ്കണ്ണ് എന്നതിനു തുല്യമായ ഈവ്ൾ ഐ (Evil eye) എന്ന വാക്കു മാത്രമേ പ്രബലമായുള്ളൂ.
സെമിറ്റിക് രാജ്യങ്ങളിലെ കണ്ണേറു വിശ്വാസങ്ങളെപ്പറ്റി പഠിക്കാൻ ശ്രമിച്ച അലൻഡൻഡസ് കണ്ണേറിനു നല്കിയിട്ടുള്ള നിർവചനവും ഈ വസ്തുതയെ സാധൂകരിക്കുന്നുണ്ട്.
കേരളത്തിൽ പലയിടത്തും പല പേരുകളിലാണ് ഈ വിശ്വാസം അറിയപ്പെടുന്നത്.
ഉത്തരകേളത്തിൽ കണ്ണേറ്, പൊട്ടിക്കണ്ണ്, കരിങ്കണ്ണ് എന്നീ പേരുകൾക്കാണ് പ്രാമുഖ്യം.
തെക്കൻ കേരളത്തിൽ കമ്പേറ്, കരിനാക്ക് എന്നീ പേരുകളും മധ്യകേരളത്തിൽ അപകണ്ണ്, ചീങ്കണ്ണ്, കാലന്റെ കണ്ണ് എന്നീ പേരുകളുമാണ് നിലവിലുള്ളത്.
ഇടുക്കി ജില്ലയിലും മറ്റും ചില മലയോര പ്രദേശങ്ങളിൽ എതിരേറ് എന്ന പേര് ഉപയോഗിക്കുന്നതായി കാണാം.
നാവുദോഷം, നാന്ദോഷം, കണ്ണുദോഷം, ദൃഷ്ടിദോഷം, വിളിശാപദോഷം, കണ്ണുപറ്റൽ, കണ്ണുതട്ടൽ, കണ്ണുകൊള്ളൽ തുടങ്ങിയ പേരുകളും നിലവിലുണ്ട്.
ഇന്ത്യയിലെ ഇതര സംസ്കാരങ്ങളിലെന്നപോലെ കേരളത്തിലും കണ്ണേറ് സജീവമായി നിലനില്ക്കുന്ന ഒരു പരമ്പരാഗത വിശ്വാസമാണ്.
മലയർ , വേലൻ , കാണിക്കാർ , പാണൻ , പുള്ളുവൻ തുടങ്ങിയ സമുദായങ്ങൾക്ക് തനതായ കണ്ണേറ്റനുഷ്ഠാനങ്ങളുണ്ട്.
സാമാന്യ ജനതയുടെ ഇടയിൽ ഈ വിശ്വാസത്തിനുള്ള പ്രചാരത്തെ സൂചിപ്പിക്കുന്നവയാണ് നോക്കുകുത്തികൾ.
ശ്രദ്ധ തെറ്റിച്ച് കണ്ണേറിൽ നിന്ന് രക്ഷപ്പെടുക എന്ന വിശ്വാസമാണ് ഇവ സ്ഥാപിക്കുന്നതിനു പിന്നിലുള്ളത്.
ഇതിനു പുറമേ മറ്റു നിരവധി പ്രതിവിധി കർമങ്ങളും പ്രതിരോധ മാർഗങ്ങളും കേരളത്തിൽ പ്രയോഗത്തിലുണ്ട്.
കണ്ണേറുമായി ബന്ധപ്പെട്ട നിരവധി കഥകളും പാട്ടുകളും അനുഷ്ഠാനങ്ങളും കേരളത്തിലെ മിക്ക കൂട്ടായ്മകളിലുമുണ്ട്.
മനുഷ്യരിൽ, കുട്ടികൾ, ഗർഭിണികൾ, മുലയൂട്ടുന്ന അമ്മമാർ, സുന്ദരികൾ തുടങ്ങിയവർക്കാണ് ഇത് എളുപ്പം ബാധിക്കുന്നത് എന്നാണ് കരുതപ്പെടുന്നത്.
വീട്, വാഹനങ്ങൾ തുടങ്ങിയവയ്ക്കും വളർത്തുമൃഗങ്ങൾക്കും കണ്ണുപറ്റാൻ സാധ്യതയേറും എന്ന വിശ്വാസവും നിലവിലുണ്ട്.
കുട്ടികളുടെ സൗന്ദര്യവും ഓമനത്തവും കണ്ണേറു ക്ഷണിച്ചു വരുത്തുന്നു എന്ന വിശ്വാസമുള്ളതുകൊണ്ട്, അപരിചിതർ കുട്ടികളെ കാണാൻ ഇടയാകുമ്പോഴും അവരെ ആരെങ്കിലും പുകഴ്ത്തുമ്പോഴും രക്ഷാകർത്താക്കൾക്ക് ഭയം ഉണ്ടാകാറുണ്ട്.
ഇതിനെ മറികടക്കുന്നതിനായാണ് അവർ കുട്ടിയുടെ കവിളത്ത് കറുത്ത പൊട്ട് തൊടുവിക്കുന്നത്.
നാവേറ് പറ്റിയാൽ ഉപ്പ് , മുളക് , പുളി , കുരുമുളക് , ചീനക്കാരം ( ആലം ), ചവിട്ടടി മണ്ണ്, കൂരച്ചാവി, കടുക് , മൂന്നു മുക്കുവഴിയിലെ മണ്ണ് ഇവയിലേതെങ്കിലും ഒന്നോ പലതോ കൊണ്ട് കുട്ടിയുടെ തലയ്ക്കുഴിഞ്ഞിടുന്ന പതിവുണ്ട്.
വീട്ടിലുള്ളവർ തന്നെ നടത്തുന്ന ഈ പ്രതിവിധി കർമം 'ഉഴിഞ്ഞിടൽ' എന്നാണ് അറിയപ്പെടുന്നത്.
മന്ത്രവാദിയെക്കൊണ്ട് വെള്ളം ജപിച്ചു തളിക്കുന്ന 'വെള്ളമോതൽ' എന്ന അനുഷ്ഠാന ചികിത്സയും ഇതിനുപയോഗിച്ചു വരുന്നു.
കണ്ണുദോഷവും നാവുദോഷവും ഉണ്ടാക്കുന്നവർ എന്ന് കരുതപ്പെടുന്നവരാണ് കരിങ്കണ്ണന്മാരും കരിനാക്കന്മാരും.
കരിങ്കണ്ണന്മാർക്ക് ബാഹ്യമായ പ്രത്യേകതകളൊന്നും ഉള്ളതായി വിശ്വാസമില്ല.
എന്നാൽ കരിനാക്കന്മാർക്ക് നാവിനടിയിൽ കറുത്ത പുള്ളിയുള്ളതായി ചിലർ കരുതുന്നുണ്ട്.
നാവേറിന് ആളെ കൊല്ലാനുള്ള ശക്തിയുണ്ടെന്ന് അറേബ്യൻ ജനത വിശ്വസിച്ചുപോന്നിരുന്നു.
റോമിൽ കരിങ്കണ്ണന്മാരെ ശിക്ഷിക്കുന്നതിന് പ്രത്യേക നിയമങ്ങൾ തന്നെ ഉണ്ടായിരുന്നു.
കുട്ടികൾക്കും വളർത്തുമൃഗങ്ങൾക്കുമാണ് നാവേറ് കൂടുതലായി ബാധിക്കുന്നത് എന്ന വിശ്വാസം ഗ്രീസ് , അയർലണ്ട് , സ്കോട്ട്‌ലൻഡ് , റോം തുടങ്ങിയ നാടുകളിൽ നിലനില്ക്കുന്നുണ്ട്.
സിംഹളരുടെയിടയിലും മുസ്ലിങ്ങളുടെയിടയിലും സവിശേഷമായ കണ്ണേറു വിശ്വാസങ്ങളും അനുഷ്ഠാനങ്ങളും നിലനില്ക്കുന്നതായി സൂചനയുണ്ട്.
അതിനെക്കുറിച്ചുള്ള ഫോക്ലോർ പഠനം ഇങ്ങനെ വിശകലനം ചെയ്യുന്നു "പ്രശംസ, നോട്ടം എന്നിവയിലൂടെ പുറത്തുവരുന്ന മനുഷ്യന്റെ അസൂയ വിനാശകാരിയാണ് എന്ന വിശ്വാസത്തിന്റെ ഫലമാണ് കണ്ണേറ് എന്ന സങ്കല്പനമെന്ന് കാണാം.
അസൂയാജന്യവും ഐശ്വര്യനാശകവുമായ നോട്ടത്തിനും പ്രശംസയ്ക്കും കൂട്ടായ്മ കല്പിച്ചിട്ടുള്ള പേരാണ് കണ്ണേറ്.
ഇങ്ങനെ നോക്കുമ്പോൾ അസൂയയുടെ പ്രത്യക്ഷീകരണങ്ങളായ നോട്ടം, പ്രശംസ എന്നിവയെ തടയുവാനെങ്കിലും കഴിഞ്ഞാൽ കണ്ണേറിനെക്കുറിച്ചുള്ള ആശങ്ക ഒഴിവാക്കാനാകുമെന്ന് വരുന്നു.
ഇതിന്റെ ഫലമായിട്ടുള്ളവയാണ് മിക്ക കണ്ണേറ് അനുഷ്ഠാനങ്ങളും.
നോക്കു കുത്തികൾ, കോമാളികൾ, കുറ തുടങ്ങിയ പ്രതിരോധ മാർഗങ്ങളിൽ വ്യത്യസ്ത പ്രതീകാത്മക രീതികളിലൂടെ നോട്ടത്തെയും പ്രശംസയെയും തടയുകയാണ് ചെയ്യുന്നത്.
ഇത് കണ്ണേറിനെക്കുറിച്ചുള്ള പരമ്പരാഗതങ്ങളും മനസ്സിന്റെ ആഴങ്ങളിൽ കുടികൊള്ളുന്നതുമായ ആശങ്കകളെ ദൂരീകരിക്കുന്നതിന് സഹായകമായിത്തീരുന്നു.
ഇങ്ങനെ അസൂയ സൃഷ്ടിക്കുന്ന ഒരു ആശങ്കയും ആ ആശങ്കയെ പ്രതിരോധിക്കുന്നതിനുള്ള തന്ത്രവും ആശങ്ക യാഥാർഥ്യമായി ഭവിച്ചു എന്നു തോന്നിയാൽ ചെയ്യുന്ന പ്രതിവിധി മാർഗങ്ങളും ചേർന്നതാണ് 'കണ്ണേറ്' നാവേറ് എന്ന ഫോക്ലോർ രൂപം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാവേറ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാവ് ഇംഗ്ലീഷ് വിലാസം https://ml.wikipedia.org/wiki/Tongue നാവ് മനുഷ്യന്റെ നാവ് ലാറ്റിൻ lingua ഗ്രെയുടെ subject #242 1125 ധമനി lingual നാഡി lingual nerve Dorlands/Elsevier l_11/{{{DorlandsSuf}}}
വായുടെ താഴെത്തട്ടിലുള്ള പേശികളുടെ ഒരു കൂട്ടമാണ്‌ നാക്ക് അല്ലെങ്കിൽ നാവ് .
ഭക്ഷണം ചവയ്ക്കുന്നതിനും വിഴുങ്ങുന്നതിനും സഹായിക്കുന്ന അവയവമാണിത്‌ .
രുചി അറിയുന്നതിനുള്ള ഇന്ദ്രിയവുമാണ് നാക്ക്.
നാവിന്റെ പുറംതൊലിയിൽ ഭൂരിഭാഗവും സ്വാദ് അറിയാനുള്ള മുകുളങ്ങളാണ് .
നാവിന്റെ സുഗമമായ ചലനശേഷി സംസാരത്തിന്‌ സഹായിക്കുന്നു; നാവിൽ ധാരാളമായുള്ള ഞരമ്പുകളും രക്തധമനികളും ഈ ചലനം സാധ്യമാക്കുന്നു.
ഉമിനീർ സദാ നാവിനെ നനവുള്ളതായി നിലനിർത്തുന്നു .
നാവിൽ രസകുമിളകളടങ്ങുന്ന എപിത്തിലിയവും, പേശികളും , മ്യുക്കസ്‌ ഗ്രന്ഥികളുമാണുള്ളത്.
പേശികൾ രണ്ടുതരതിലുള്ളവയുണ്ട്- ആന്തരിക പേശികളും ബാഹ്യ പേശികളും.
നാക്കിനുള്ളിൽ തന്നെയുള്ള പേശികളെ ആന്തരിക പേശികൾ എന്നും, നാക്കിനു പുറത്തുള്ള എല്ലുകളിൽ ഘടിപ്പിച്ചിരിക്കുന്ന പേശികളെ ബാഹ്യ പേശികൾ എന്നും പറയുന്നു.
ഹയോഗ്ലോസ്സാസ്‌, പാലറ്റൊഗ്ലോസ്സാസ്, ജീനിയോഗ്ലോസ്സുസ്‌, സ്ടിലോഗ്ലോസ്സുസ് എന്നിവയാണ് ബാഹ്യ പേശികൾ.
രസകുമിളകൾ സ്ഥിതി ചെയ്യുന്നത് പാപ്പില്ലകളിലാണ്.
നാല് തരത്തിലുള്ള പാപ്പില്ലകൾ ഉണ്ട് : വൃത്ത പാപ്പില്ലകൾ(circumvallate papillae) കൂൺ ആകൃതിയിലുള്ള പാപ്പില്ലകൾ(fungiform papillae) ഇല ആകൃതിയിലുള്ള പാപ്പില്ലകൾ(foliate papillae) കോണാകൃത പാപ്പില്ലകൾ (filliform papillae)
മനുഷ്യരിൽ 3000 രസമുകുളങ്ങൾ ഉണ്ട്.
പശുവിന് 35000 രസമുകുളങ്ങളുണ്ട്.
തിമിംഗൽത്തിന് വളരെ കുറച്ചൊ അല്ലെങ്കിൽ ഇല്ലാതിരിക്കുകയോ ചെയ്യും.
നാവിന്റെ അടിഭാഗം രസകരമയ വിവരങ്ങൾ ഒരറ്റത്തുമാത്രം മനുഷ്യശരീരത്തിൽ ഘടിപ്പിച്ചിട്ടുള്ള ഒരെ ഒരു പേശിയാണ് നാവ്.
നാവിൽ ഏകദേശം മൂവായിരത്തോളം രസമുകുളങ്ങളുണ്ട്.
മനുഷ്യശരീരത്തിലെ ഏറ്റവും ബലമുള്ള പേശിയാണ്.
വിരലടയാളം പോലെ നാവിന്റെ അടയാളങ്ങളും ഓരോ മനുഷ്യരിലും വ്യത്യസ്തമായിരിക്കും.
ശരീരത്തിലെ ഏറ്റവും വേഗം സുഖം പ്രാപിക്കുന്ന അവയവം നാവാണ്.
സ്ഥാനമാറ്റവും നടത്തിയാണ് വ്യത്യസ്തശബ്ദം ഉണ്ടാക്കുന്നത്.
മനുഷ്യന്റേതല്ലാത്ത നാക്കുകൾ ഒരു ഓകാപി നാക്ക് ചൊറിയാൻ ഉപയോഗിക്കുന്നു നീലത്തിമിംഗിലത്തിന്റെ നാവിന് ആനയേക്കാൾ തൂക്കമുണ്ട്.
പശുവിന്റെ നാവിൽ മുപ്പത്തിഅയ്യായിരത്തോളം രസമുകുളങ്ങളുണ്ട്.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ page 80,  All about human body, Addone Publishing Group ↑ പേജ് 22, All about human body-Addone Publishing group 1 2 പേജ്77, All About Human Body - Addone Publishing group
നാഷണലിസ്റ്റ് കോൺഗ്രസ് പാർട്ടി ഇംഗ്ലീഷ് വിലാസം https://ml.wikipedia.org/wiki/Nationalist_Congress_Party
ദേശിയപാർട്ടി പദവിയുള്ള ഇന്ത്യയിലെ ഒരു രാഷ്ട്രീയപാർട്ടിയാണ് നാഷണലിസ്റ്റ് കോൺഗ്രസ് പാർട്ടി (ചുരുക്കെഴുത്ത്: എൻ.സി.പി, അപരനാമം: ദേശീയവാദി  കോൺഗ്രസ്) ( English: Nationalist Congress Party ) .
പാർട്ടിയുടെ ദേശീയാദ്ധ്യക്ഷൻ ശരദ് പവാർ ആണ്.
രൂപീകരണ ചരിത്രം
സോണിയാ ഗാന്ധിയുടെ നേതൃത്വത്തെ എതിർത്തതിനാൽ കോൺഗ്രസിൽ നിന്ന് പുറത്താക്കപ്പെട്ട ശരദ് പവാർ , പി.എ. സാഗ്മ , താരീഖ് അൻവർ എന്നിവർ കോൺഗ്രസ് എസ്സുമായി ചേർന്ന് 1999 മെയ് 25-ന് എൻ.സി.പി രൂപീകരിച്ചു .
15നും 35 നും വയസ്സിൽ ഇടയിൽ പ്രായമുള്ള യുവതികൾക്കായി സംഘടന രൂപികരിച്ച രാജ്യത്തെ ഏക രാഷ്ട്രീയപാർട്ടിയാണ് എൻ.സി.പി. രാഷ്ട്രവാദി യുവതി കോൺഗ്രസ് എന്നാണ് സംഘടനയുടെ പേര് .
സ്വാധീനമുള്ള സംസ്ഥാനങ്ങൾ
ഇന്ത്യയിൽ മുഴുവൻ സംസ്ഥാനങ്ങളിലും ലക്ഷദ്വീപ്, അന്തമാൻ നിക്കോബർ ദ്വീപുകളിലും മറ്റ് കേന്ദ്രഭരണ പ്രദേശങ്ങളിലും എൻ.സി.പിയ്ക്ക് ശക്തമായ കമ്മിറ്റികളുണ്ടെങ്കിലും മഹാരാഷ്ട്രയാണ് പാർട്ടിയുടെ ഏറ്റവും വലിയ ശക്തികേന്ദ്രം.
72 എം.എൽ.എമാരുമായി മഹാരാഷ്ട്രയിലെ ഏറ്റവും വലിയ ഒറ്റകക്ഷിയായി എൻ.സി.പി മാറിയിരുന്നു.
എൻ.സി.പി-കോൺഗ്രസ് സഖ്യം തുടർച്ചയായി 10 വർഷം മഹാരാഷ്ട്ര ഭരിച്ചിരുന്നു.
ഉപമുഖ്യമന്ത്രി, ആഭ്യന്തരം, പൊതുമരാമത്ത് ഉൾപ്പെടെ മഹാരാഷ്ട്രയിൽ 22 ഓളം മന്ത്രിമാർ ഉണ്ടായിരുന്നു.
അജിത് പവാർ, ആർ.ആർ. പാട്ടീൽ എന്നിവർ ഉപമുഖ്യമന്ത്രിമാരായി.
എൻ.സി.പി-കോൺഗ്രസ് സംഖ്യം ഗോവ സംസ്ഥാനത്ത് ഭരണം കയ്യാളിയിരുന്നു.
മേഘാലയയിൽ എൻ.സി.പി- കോൺഗ്രസ് സംഖ്യം അധികാരത്തിലേറിയപ്പോൾ ധനകാര്യം ഉൾപ്പെടെയുള്ള പ്രധാന വകുപ്പുകൾ എൻ.സി.പിക്കായിരുന്നു.
കേന്ദ്രത്തിൽ ഒന്നാം യു.പി.എ മന്ത്രിസഭയിലും രണ്ടാം മന്ത്രിയിലും എൻ.സി.പി അംഗമായിരുന്നു.
രണ്ട് മന്ത്രിസഭകളിലുമായി നിരവധി വകുപ്പുകൾ പാർട്ടിയുടെ മന്ത്രിമാർ കൈകാര്യം ചെയ്തു.
രണ്ടാം യു.പി.എ സർക്കാറിന്റെ കാലത്ത് 9 ലോക്‌സഭാംഗങ്ങളും ഏഴ് രാജ്യസഭാംഗങ്ങളുമടത്തം 16 എം.പിമാർ ഉണ്ടായിരുന്നു.
വിവിധ സംസ്ഥാനങ്ങളിൽ നിന്നായി 100 ലേറെ എം.എൽ.എമാരും.
രണ്ടാം യു.പി.എ മന്ത്രിസഭയിൽ മൂന്നു ക്യാബിനറ്റ് മന്ത്രിമാർ എൻ.സി.പിക്കുണ്ടായിരുന്നു.
ശരത് പവാർ, ഫ്രഫുൽ പട്ടേൽ, താരിഖ് അൻവർ എന്നിവർ.
നിലവിൽ 6 ലോക്‌സഭാംഗങ്ങളുണ്ട്.
മഹാരാഷ്ട്രയിൽ നിന്ന് 4 പേരും ബിഹാർ, ലക്ഷദ്വീപ് എന്നിവിടങ്ങളിൽ നിന്ന് ഒരു സീറ്റും.
കഴിഞ്ഞ മഹാരാഷ്ട്ര നിയമസഭാ തിരഞ്ഞെടുപ്പിൽ കോൺഗ്രസുമായുള്ള സംഖ്യം ഉപേക്ഷിച്ച എൻ.സി.പി ഒറ്റയ്ക്ക് മൽസരിച്ച് 41 നിയമസഭാ സീറ്റുകൾ നേടി കരുത്തു കാട്ടി.
ഒരു കോടിയിലേറെ വോട്ടാണ് പാർട്ടി നിയമസഭാ തിരഞ്ഞെടുപ്പിൽ സ്വന്തമാക്കിയത്.
തൊട്ടുമുമ്പ് നടന്ന ലോക്‌സഭാ തിരഞ്ഞെടുപ്പിൽ കോൺഗ്രസിനേക്കാൾ സീറ്റുനേടാനും എൻ.സി.പിക്കായി.
രാജ്യത്ത് ലക്ഷദ്വീപിലടക്കം നൂറുകണക്കിന് തദ്ദേശസ്വയം ഭരണ സ്ഥാപനങ്ങളിൽ എൻ.സി.പി അധികാരത്തിലുണ്ട്.
കേരളത്തിൽ പാർട്ടി സി.പി.എം നേതൃത്വം നൽകുന്ന ഇടതുപക്ഷ മുന്നണിയുടെ ഭാഗമാണ്.
ഇടതുമുന്നണി മന്ത്രിസഭയിൽ എൻ.സി.പിക്ക് നിരവധി തവണ പ്രാതിനിധ്യം ഉണ്ടായിരുന്നു.
നിലവിൽ കേരളത്തിൽ ഭരണപക്ഷത്തുള്ള പാർട്ടിയ്ക്ക് ഒരു മന്ത്രി ഉൾപ്പെടെ രണ്ട് എം.എൽ.എമാരുണ്ട്.
എലത്തൂർ നിയോജക മണ്ഡലത്തിൽ നിന്ന് തിരഞ്ഞെടുക്കപ്പെട്ട ശ്രീ. എ. കെ. ശശീന്ദ്രൻ കേരളാമന്ത്രിസഭയിൽ ഗതാഗതവകുപ്പ് മന്ത്രിയാണ് നാഷണലിസ്റ്റ് യുത്ത് കോൺഗ്രസ്(എൻ.വൈ.സി) യുവജന സംഘടനയാണ്.
നാഷണലിസ്റ്റ് സ്റ്റുഡന്റ്‌സ് കോൺഗ്രസ് (എൻ.എസ്.സി) വിദ്യാർഥി സംഘടനയാണ്.
നാഷണലിസ്റ്റ് മഹിളാ കോൺഗ്രസ് വനിതവിഭാഗം, നാഷണലിസ്റ്റ് ലേബർ കോൺഗ്രസ് തൊഴിലാളി വിഭാഗവുമാണ്.
സംസ്ഥാനഘടകങ്ങൾ കേരളം
ഉഴവൂർ വിജയൻറെ മരണത്തെത്തുടർന്ന് പാർട്ടി സംസ്ഥാന അദ്ധ്യക്ഷപദവിയിലേക്ക് സമവായം ഉണ്ടാകാത്തതിനെത്തുടർന്ന് പാർട്ടിയുടെ ദേശീയ സെക്രട്ടറിയായ ടി.പി. പീതാംബരൻ മാസ്റ്ററെ എൻ.സി.പിയുടെ സംസ്ഥാന പ്രസിഡണ്ടായി കേന്ദ്ര ഘടകം ചുമതലപ്പെടുത്തി.
ഡിസംബറിൽ സംഘടനാ തിരഞ്ഞെടുപ്പ് നടത്തി പുതിയ പ്രസിഡന്റിനെ തിരഞ്ഞെടുക്കും വരെ അദ്ദേഹം തുടരും .
അവലംബം പുറത്തേയ്ക്കുള്ള കണ്ണികൾ തിരഞ്ഞെടുപ്പ് രാഷ്ട്രീയത്തിൽ പവാറിന് അർദ്ധ സെഞ്ചറി ശരദ് പവാർ രാഷ്ട്രീയത്തോട് വിടപറയുന്നു ദേശീയ സംക്ഷിപ്തം
നാവായിക്കുളം ഇംഗ്ലീഷ് വിലാസം https://ml.wikipedia.org/wiki/Navaikulam
തിരുവനന്തപുരം ജില്ലയിലെ നാവായിക്കുളം ഗ്രാമപഞ്ചായത്തിന്റെ ഭാഗമായ പ്രദേശമാണ് നാവായിക്കുളം .
നാവായിക്കുളം ശങ്കര‌നാരായണസ്വാമി‌ക്ഷേത്രം
==അതിരുകൾ==
തെക്കുഭാഗത്ത് കരവാരം , ഒറ്റൂർ , ചെമ്മരുതി പഞ്ചായത്തുകൾ, വടക്കുഭാഗത്ത് കല്ലുവാതുക്കൽ , പള്ളിക്കൽ എന്നീ പഞ്ചായത്തുകൾ, കിഴക്കുഭാഗത്ത് പള്ളിക്കൽ , മടവൂർ , നഗരൂർ പഞ്ചായത്തുകൾ,  പടിഞ്ഞാറ് ചെമ്മരുതി , ഇലകമൺ , കല്ലുവാതുക്കൽ പഞ്ചായത്തുകൾ, എന്നിവയാണ് നാവായിക്കുളം ഗ്രാമപഞ്ചായത്തിന്റെ അതിരുകൾ.
സ്ഥാനം ജനസംഖ്യ
റോഡുകൾ പാലങ്ങൾ
NH66 നാവയിക്കുളം പള്ളിക്കൽ റോഡ് 28th mile പള്ളിക്കൽ റോഡ് ഭാഷകൾ വിദ്യാഭ്യാസം ഭരണം പ്രധാന വ്യക്തികൾ ആരാധനാലയങ്ങൾ ശ്രീ ശങ്കര നാരായണ ക്ഷേത്രം
തിരുവനന്തപുരം ജില്ലയിലെ വർക്കല താലൂക്കിൽ നാവായിക്കുളം എന്ന സ്ഥലത്തുള്ള ശങ്കരനാരായണ ക്ഷേത്രം തിരുവനന്തപുരത്തുനിന്നും കൊല്ലത്തേക്കുള്ള എൻഎച്ച് 47 ന്റെ അരികിൽ കല്ലമ്പലത്തിനും പാരിപ്പള്ളിക്കും ഇടയിൽ (തിരുവനന്തപുരത്ത് നിന്ന് ഏകദേശം 45 കിലോമീറ്റർ വടക്ക്) സ്ഥിതി ചെയ്യുന്നു.
വിശാലമായ ക്ഷേത്ര‌പരിസരത്തിനു നടുവിൽ സ്ഥാപിച്ചിരിക്കുന്ന ഈ ക്ഷേത്രം ശങ്കര-നാരായണന്റെ സമന്വയ പ്രതിമയാണ്, അതിന്റെ ഇടതു പകുതി വിഷ്ണുവിന്റെയും വലത് പകുതി ശിവന്റെയും വിശേഷണങ്ങൾ കാണിക്കുന്നു.
ഇത് ഒരു ക്ഷേത്ര സമുച്ചയമാണ്.
‌ ഇത് കരിങ്കല്ലിൽ നിർമ്മിച്ചതാണ്, കൂടാതെ നിരവധി ഗ്രാനൈറ്റ് ഉപക്ഷേത്രങ്ങളുമുണ്ട്.
വൃത്താകൃതിയിലുള്ള ഒരു പദ്ധതിയിൽ നിർമ്മിച്ച ഈ ക്ഷേത്രം, കിഴക്കോട്ട് അഭിമുഖീകരിക്കുന്ന ഏക-താല വിമാനയുടെ ഒരു ഉദാഹരണമാണ്, എന്നാൽ ശിൽപങ്ങളുള്ള തൂണുകൾ ഉള്ള ശ്രദ്ധേയമായ ഒരു ബലിക്കൽ മണ്ഡപം അവിടെയുണ്ട്.
‌ ശിൽപങ്ങളുള്ള തൂണുകൾ നാലെണ്ണം അവസാനത്തെ വിജയനഗര അല്ലെങ്കിൽ നായക് പാരമ്പര്യത്തിന്റെ മനോഹരമായ ചിത്രങ്ങളുള്ളവയാണ്.
ഇവിടെ നാലമ്പലം, നമസ്‌കര മണ്ഡപം, മറ്റ് അനുബന്ധ ഘടനകൾ എന്നിവയെല്ലാം വൈവിധ്യമാർന്ന ഗ്രാനൈറ്റ്  കല്ലുകൾ കൊണ്ടാണ് നിർമ്മിച്ചിരിക്കുന്നത്.
ഇലങ്കത്തിൽ ശ്രീ ഭഗവതി ക്ഷേത്രം അവലംബം
നാഷണൽ (ബ്രാന്റ്)
നാഷണൽ ( National ( ナショナル , Nashonaru ) ഗൃഹോപകരണങ്ങൾ , വ്യക്തിഗത ഉപകരണങ്ങൾ, വ്യാവസായിക ഉപകരണങ്ങൾ എന്നിവ വിൽക്കാൻ പാനസോണിക് കോർപ്പറേഷൻ (മുമ്പ് മാറ്റ്സുഷിത ഇലക്ട്രിക് ഇൻഡസ്ട്രിയൽ കമ്പനി, ലിമിറ്റഡ്) ഉപയോഗിച്ചിരുന്ന ഒരു ബ്രാൻഡ് നാമമായിരുന്നു.
നാഷണൽ സെമി കണ്ടക്ടർ , നാഷണൽ കാർ റെന്റൽ എന്നിവയ്ക്ക് പാനസോണിക്കുമോയോ അല്ലെങ്കിൽ " നാഷണൽ " എന്ന ബ്രാൻഡുമായോ യാതൊരു ബന്ധവുമില്ല.
ഇന്നത്തെ പാനസോണിക് കമ്പനി ഈ പേരിൽ വീട്ടുപകരണങ്ങൾ നിർമ്മിക്കുന്നതിനുമുമ്പ്, ജപ്പാനിലെ മുഴുവൻ ആളുകളും ഉപയോഗിക്കുന്ന ഒരു ഉൽപ്പന്നമാകുമെന്ന പ്രതീക്ഷയിൽ ബാറ്ററിയിൽ പ്രവർത്തിക്കുന്ന സൈക്കിൾ ലാമ്പുകൾ വിൽക്കുന്നതിനായി നാഷണൽ എന്ന വ്യാപാരനാമം ആദ്യമായി ഉപയോഗിച്ചത് കൊനോസ്യൂക്ക് മത്സുഷിതയുടെ ഇലക്ട്രിക് സ്ഥാപനമായിരുന്നു.
ഓഡിയോ, വീഡിയോ ഉപകരണങ്ങൾ ഉൾപ്പെടെ മിക്ക മാത്സുഷിത ഉൽപന്നങ്ങളുടെയും ഒരു മുൻനിര ബ്രാൻഡായിരുന്ന നാഷണൽ 1988 -ൽ പാനസോണിക്  എന്ന പേരിന്റെ ലോകമെമ്പാടുമുള്ള വിജയത്തിന് ശേഷം നാഷണൽ-പാനാസോണിക് ആയി സംയോജിപ്പിക്കപ്പെട്ടു.
1980 -ന് ശേഷം യൂറോപ്പിലും 1988 -ൽ ഓസ്ട്രേലിയയിലും ന്യൂസീലൻഡിലും മാറ്റ്സുഷിത " നാഷണൽ " എന്ന ബ്രാൻഡിന്റെ ഉപയോഗം നിർത്തുകയും പാനസോണിക് , ടെക്നിക്സ് എന്നീ ബ്രാൻഡുകൾക്ക് കീഴിൽ മാത്രമായി ഓഡിയോവിഷ്വൽ ഉൽപ്പന്നങ്ങൾ വിറ്റഴിക്കുകയും ചെയ്തു.
നാഷണൽ ഇലക്ട്രോണിക്സ് എന്ന കമ്പനി ഇതിനകം ഈ വ്യാപാര നാമം ഉപയോഗിച്ചിരുന്നതുകാരണം, അമേരിക്കൻ ഐക്യനാടുകളിൽ മാറ്റ്സുഷിത ഒരിക്കലും തങ്ങളുടെ നാഷണൽ എന്ന ബ്രാന്റ് നാമം നാമം ഉപയോഗിച്ചിട്ടില്ല.
റൈസ് കുക്കറുകൾ, മീറ്റ് ഗ്രൈൻഡറുകൾ, ഏതാനും ചെറിയ അടുക്കള ഉപകരണങ്ങൾ എന്നിവയിൽ ഈ ബ്രാൻഡ് നാമം 2003 ൽ ഒരു ഹ്രസ്വകാലത്തേയ്ക്ക് പ്രത്യക്ഷപ്പെട്ടു.
കൂടാതെ, പല ഏഷ്യൻ-അമേരിക്കൻ വിപണികളിലും നാഷണൽ ബ്രാൻഡിലുള്ള റൈസ് കുക്കറുകൾ വിൽക്കാൻ ഇറക്കുമതി നടത്തുകയും ചെയ്തിരുന്നു.
റൈസ് കുക്കറുകൾ പോലുള്ള ഗാർഹിക ഉപകരണങ്ങളുടെ പ്രശസ്ത നിർമ്മാതാവെന്ന നിലയിൽ ഏഷ്യയിലുടനീളം നാഷണൽ എന്ന വ്യാപാര നാമം അറിയപ്പെട്ടിരുന്നു.
2004 ൽ, " നാഷണൽ " എന്ന വ്യാപാരനാമം അത് ഉപയോഗിച്ചിരുന്ന അവസാന വിപണിയായിരുന്ന ഏഷ്യയിൽ ക്രമേണ നിർത്തലാക്കുകയും പാനസോണിക് എന്ന ആഗോള ബ്രാൻഡിന് കീഴിൽ തങ്ങളുടെ എല്ലാ ബിസിനസ്സുകളും കൂടുതൽ അംഗീകാരം നേടുന്നതിനും ഏകീകരിക്കുന്നതിനും കമ്പനി തീരുമാനിച്ചതിന് ശേഷം മിക്ക ഉൽപ്പന്നങ്ങളും പാനാസോണിക് എന്ന ബ്രാൻഡിന് കീഴിൽ പുനർനാമകരണം ചെയ്യപ്പെട്ടു.
നാഴികക്കല്ല്
വി.എസ്. പിക്ചേഴ്സിന്റെ ബാനറിൽ വാസുദേവൻ നായർ 1970-ൽ നിർമിച്ച മലയാളചലച്ചിത്രമാണ് നാഴികക്കല്ല് .
ജോസ് ഫിലിംസിന്റെ വിതരണം ചെയ്ത ഈ ചിത്രം കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ ഷീല ജി.കെ. പിള്ള ബഹദൂർ ടി.ആർ. ഓമന ശ്യാംകുമാർ എസ്.പി. പിള്ള കടുവാക്കുളം ആന്റണി ശങ്കരാടി നെല്ലിക്കോട് ഭാസ്കരൻ ഉഷ മധുബാല പിന്നണിഗായകർ കമുകറ പുരുഷോത്തമൻ പി. ജയചന്ദ്രൻ എസ്. ജാനകി ടി.ആർ. ഓമന അണിയറയിൽ ബാനർ - വി എസ്സ് പിക്ചേഴ്സ് വിതരണം - ജോസ് ഫിലിംസ് കഥ, തിരക്കഥ -  സുദിൻ മേനോൻ സംഭാഷണം - ശ്രീകുമാരൻ തമ്പി സംവിധാനം - സുദിൻ മേനോൻ നിർമ്മാണം - വാസുദേവൻ നായർ ഛായാഗ്രഹണം - തങ്കം വാസുദേവൻ നായർ ചിത്രസംയോജനം - ദേവദാസ്(റെക്കോ) അസിസ്റ്റന്റ് സംവിധായകർ - ഗോപി മേനോൻ കലാസംവിധാനം - ആർ ബി എസ് മണി ഗാനരചന - ശ്രീകുമാരൻ തമ്പി സംഗീതം - കനു ഘോഷ്.
ഗാനങ്ങൾ സംഗീതം - കനു ഘോഷ് ഗാനരചന - ശ്രീകുമാരൻ തമ്പി ക്ര.
ഗാനം ആലാപനം 1 ചന്ദനത്തൊട്ടിൽ ഇല്ല എസ്. ജാനകി 2 ചെമ്പവിഴച്ചുണ്ടിൽ പി ജയചന്ദ്രൻ 3 കണ്ണീരിലല്ലേ ജനനം കമുകറ പുരുഷോത്തമൻ 4 ഏതോ രാവിൽ എസ് ജാനകി 5 നിൻ പദങ്ങളിൽ നൃത്തമാടിടും പി ജയചന്ദ്രൻ.
നാഴികക്കല്ല് ചലച്ചിത്രംകാണാൻ "നാഴികക്കല്ലു
ടി ആർ. ഗജലക്ഷ്മി
മലയാളസിനിമയിലേ ആദ്യകാല ഗായികയാണ് ടി.ആർ. ഗജലക്ഷ്മി .
തമിഴ് നാടകരംഗത്തും ഭക്തിഗാനരംഗത്തും അവർ പ്രശസ്തയായിരുന്നു.
1939 ആഗസ്റ്റ് 19ന് മധുരയിലാണ് ഗജലക്ഷ്മി ജനിച്ചത്.
പിതാവ് രംഗരാജു സിനിമയിലും നാടകത്തിലും അഭിനയിക്കുകയും അതുപോലെതന്നെ പാടുകയും ചെയ്തിരുന്നു.
കോയമ്പത്തൂരിൽ താമസമാക്കിയ ഗജലക്ഷ്മിയും അവരുടെ അർദ്ധസഹോദരി ലീലയും (പിന്നീട് കെ.വി മഹാദേവന്റെ സഹധർമ്മിണി) ബാല്യകാലം തൊട്ടേ നാടകങ്ങളിൽ പാടി അഭിനയിച്ചുതുടങ്ങിയിരുന്നു.
"ആയിരം തലൈവാങ്കി അപൂർവ്വചിന്താമണി" എന്നതായിരുന്നു അവരുടെ ആദ്യത്തെ പ്രശസ്ത ഗാനം.
മലയാളത്തിൽ 1954ൽ പുറത്തിറങ്ങിയ മനസാക്ഷി എന്ന സിനിമയിൽ അഭയദേവിന്റെ വരികളും എസ്.ജി.കെ. പിള്ളയുടെ ഈണവുമായി 6 ഗാനങ്ങളും പാടിയിട്ടുണ്ട് . 'എന്തിനായ് വിരിഞ്ഞിത്ഥം' എന്ന പാട്ട്  അക്കാലത്ത് വളരെ പ്രശസ്തമായിരുന്നു.
പിന്നീട് അരുൾപാ എന്ന ഭക്തകവിയുടെ ഗാനങ്ങൾ പാടിയതോടെ 'അരുൾപാ ശെൽവി' എന്ന പേരിൽ തമിഴിലും അവർ പ്രശസ്തയായി.
അവലംബം ↑ http://paaru.in/singers/tr-gajalakshmi%5Bപ്രവർത്തിക്കാത്ത+കണ്ണി%5D ↑ http://www.malayalachalachithram.com/listsongs.php?g=1579 ↑ http://malayalasangeetham.info/displayProfile.php?category=singers artist=TR%20Gajalakshmi
ടി.സി. ജോൺ ഇംഗ്ലീഷ് വിലാസം https://ml.wikipedia.org/wiki/T.
C._John
മലയാള നോവലിസ്റ്റും ചലച്ചിത്രഗാന രചയിതാവുമായിരുന്നു ടി.സി. ജോൺ .
കേരള സാഹിത്യ അക്കാദമിയിലും കേരള സംഗീത-നാടക അക്കാദമിയിലും അംഗമായിരുന്നു.
2013 ആഗസ്റ്റ് 25നു അന്തരിച്ചു.
കൃതികൾ കാട്ടുകോഴി (ബാലസാഹിത്യ കൃതി) ഗ്രാമത്തിലേക്കുവഴി (ബാലസാഹിത്യ കൃതി) ഉറാട്ടി (നോവൽ) തേക്ക് (നോവൽ) നെല്ല് (നോവൽ) ഗൂൾ (നോവൽ) മോചനത്തിന്റെ പടവുകൾ (നോവൽ) ഗദ്ദികപ്പാട്ടുകാരന്റെ കല്യാണം (നോവൽ) കുട്ടായി (ബാലസാഹിത്യ കൃതി) പൂജ ഗദ്ദിക (ബാലസാഹിത്യ കൃതി) മന്തൻപോത്ത് (ബാലസാഹിത്യ കൃതി) മുള്ളാത്തിക്കുടി (ബാലസാഹിത്യ കൃതി) തിമ്മണ്ണന്റെ ചെണ്ട (ബാലസാഹിത്യ കൃതി) ഓർമ്മിക്കാൻ ഒരു ദുഃഖം (ഖണ്ഡകാവ്യം)